Мы махуэхэм
Гъатхэпэм и 26, щэбэт
Къэмэх узыфэр зыпкърытхэм я дунейпсо махуэщ
1903 гъэм Iэщэ щащIу Златоуст дэт заводым и рабочэ зыкъэзыIэтахэр пащтыхьыдзэм зэтриукIат.
1995 гъэм Шенген зэгурыIуэныгъэм къару игъуэтащ. Абы ипкъ иткIэ паспорт, таможеннэ кIэлъыплъыныгъэхэм хэмыту зэкIэлъыкIуэну хуит хъуащ Бельгием, Германием, Франджым, Люксембургым, Нидерландхэм, Испанием, Португалием щыпсэухэр.
2000 гъэм, Ельцин Борис и къулыкъум зэрытекIам къыхэкIыу, Урысей Федерацэм щекIуэкIащ зи мычэзу президент хэхыныгъэхэр. Абы щытекIуауэ щытащ Путин Владимир.
2003 гъэм Марсым тенджыз щта къыщагъуэтащ.
Кавказыбзэхэр зыджа щIэныгъэлI, филологие щIэныгъэхэм я доктор, профессор, Куржым щIэныгъэхэмкIэ и академием и академикыу щыта, Абхъазым, КъБР-м, Шэшэн, Ингуш, Дагъыстэн республикэхэм щIэныгъэмкIэ щIыхь зиIэ я лэжьакIуэ, Куржым и къэрал саугъэтым и лауреат Чикобавэ Арнольд къызэралъхурэ илъэси 118-рэ ирокъу.
США-м щыщ тхакIуэ, драматург цIэрыIуэ Теннеси Уильям къызэралъхурэ илъэси102-рэ ирокъу.
Палестинэм и унафэщI Аббас Мэхьмуд и ныбжьыр илъэс 81-рэ ирокъу.
Урысей актёр, РСФСР-м и цIыхубэ артист, УФ-м и Къэрал саугъэтыр зыхуагъэфэща Петренкэ Алексей и ныбжьыр илъэс 78-рэ ирокъу.
Урысей актёр, УФ-м и цIыхубэ артист Булдаков Алексей и ныбжьыр илъэс 65-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх тIэкIу къыщешхынущ. Хуабэр махуэм градуси 9 — 10, жэщым градуси 6 — 8 щыхъунущ.
Гъатхэпэм и 27, тхьэмахуэ
Театрым и дунейпсо махуэщ
Урысейм и МВД-м и къэрал кIуэцI дзэхэм я махуэщ
1917 гъэм Налшык гъэзэщIакIуэ комитет къыщызэрагъэпэщащ.
1945 гъэм Бирмэм и лъэпкъ армэм зыкъиIэтащ икIи я къэралыр япон зэрыпхъуакIуэхэм къаIэщIигъэкIыжащ.
1968 гъэм, зэрыса кхъухьлъатэр къехуэри, иукIащ дунейм и япэ космонавт, Совет Союзым и ЛIыхъужь Гагарин Юрий.
Нэмыцэ физик цIэрыIуэ, Нобель и саугъэтым и лауреат Рентген Вильгельм къызэралъхурэ илъэси 171-рэ ирокъу.
Революционер, къэрал лэжьакIуэ Киров (и унэцIэ дыдэр Костриковщ) Сергей къызэралъхурэ илъэси 130-рэ ирокъу.
Совет пианист, дирижёр, жылагъуэ лэжьакIуэ цIэрыIуэ Ростропович Мстислав къызэралъхурэ илъэс 89-рэ ирокъу.
КъБР-м и цIыхубэ усакIуэ Балъкъэр Фоусэт къызэралъхурэ илъэс 84-рэ ирокъу.
Америкэм щыщ кинорежиссёр, актёр цIэрыIуэ Тарантинэ Квентин и ныбжьыр илъэс 53-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градуси 3 — 5, жэщым градуси 2 — 4 щыхъунущ.
Гъатхэпэм и 28, блыщхьэ
Балъкъэр лъэпкъым и къэщIэрэщIэжыныгъэм и махуэщ. КъБР-м и Президентым 1994 гъэм гъатхэпэм и 25-м къыдигъэкIа унафэм ипкъ иткIэ ягъэлъапIэ.
Азербайджаным шынагъуэншагъэмкIэ и органхэм я лэжьакIуэхэм я махуэщ
1776 гъэм Москва Театр Иныр къыщызэIуахащ.
1797 гъэм США-м дунейм щыяпэу щызэпкъралъхьащ зэрыжьыщIэ машинэ.
1837 гъэм Чикагэ къалэ хъуащ.
1910 гъэм франджы инженер Фабр Анри дунейм щыяпэу псым телъэтыкIри уэгум ихьащ абы хуэщIа кхъухьлъатэкIэ.
1957 гъэм балъкъэр лъэпкъым и автономиер зэфIагъэувэжащ.
Урыс тхакIуэшхуэ Горький (Пешков) Максим къызэралъхурэ илъэси 148-рэ ирокъу.
Театрми киноми я актёр, СССР-м и цIыхубэ артист, Социалист Лэжьыгъэм и ЛIыхъужь Смоктуновский Иннокентий къызэралъхурэ илъэс 91-рэ ирокъу.
Совет кинорежиссёр, актёр, УФ-м и цIыхубэ артист Митта (и унэцIэ дыдэр Рабиновичщ) Александр и ныбжьыр илъэс 83-рэ ирокъу.
КъШР-м и къэрал лэжьакIуэ, тхакIуэ, усакIуэ Псыхэмыхьэ Мусэ и ныбжьыр илъэс 76-рэ ирокъу.
«Советская молодежь» газетым и редактор нэхъыщхьэ, УФ-ми КъБР-ми щэнхабзэмкIэ щIыхь зиIэ я лэжьакIуэ Къардэн Мухьэмэд и ныбжьыр илъэс 62-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщыты-нущ, уэшх къыщешхынущ. Хуабэр махуэм градуси 4 — 6, жэщым градуси 3 — 5 щыхъунущ.
